COL พุ่ง 3.36% แรงสุดในรอบ 5 เดือน ลุ้นรายได้ธุรกิจออนไลน์ปีนี้โตก้าวกระโดด
COL พุ่ง 3.36% แรงสุดในรอบ 5 เดือน ลุ้นรายได้ธุรกิจออนไลน์ปีนี้โตก้าวกระโดด ล่าสุด ณ เวลา 10.15 น. ราคาอยู่ที่ 38.50 บาท บวก 1.25 บาท หรือ 3.36% สูงสุดที่ 39 บาท ต่ำสุดที่ 37 บาท มูลค่าซื้อขายที่ 11.80 ล้านบาท
22 มิ.ย. 2559

ผู้สื่อข่าวรายงานว่า ราคาหุ้นบริษัท ซีโอแอล จำกัด (มหาชน)หรือ COL ณ เวลา 10.15 น. ราคาอยู่ที่ 38.50 บาท บวก 1.25 บาท หรือ 3.36% สูงสุดที่ 39 บาท ต่ำสุดที่ 37 บาท มูลค่าซื้อขายที่ 11.80 ล้านบาท ขณะที่ดัชนีตลาดหุ้นไทยโดยรวมบวก 0.10%

โดยราคาหุ้นปรับตัวขึ้นแรงสุดในรอบ 5 เดือน นับตั้งแต่ราคาหุ้นอยู่ที่ระดับ 38.50 เมื่อวันที่ 11 ม.ค.59
ขณะที่บริษัทมั่นใจว่ารายได้ปีนี้เติบโตไม่ต่ำกว่า 10% หรือมียอดขายไม่ต่ำกว่า 11,900 ล้านบาท จากปีก่อน 10,827 ล้านบาท จากการเติบโตจากธุรกิจออฟฟิศเมท และ B2S รวมไปถึงธุรกิจออนไลน์ที่บริษัทคาดว่าปีนี้จะทำรายได้ทะลุ 1,000 ล้านบาท เติบโตอย่างก้าวกระโดดจากปีก่อนที่มีรายได้ราว 400 ล้านบาท หลังบริษัทเข้าซื้อ Zalora ที่จะช่วยผลักดันให้ยอดขายเพิ่มขึ้นได้มาก